Wage tanggal kaping 6, utawi surya kaping 25 wanci jam 10 enjing nunggil wulan taun wau, layon dalêm tumuntên kaangkatakên kondur dhatêng Surakarta, sangking dalêm katitihakên kareta ingkang rinêngga saupacaraning kaluhuran. Lajêng santun sêpur wontên ing sêtatsiyun Gubêng ingkang ugi rinêngga linangse-langse, dumugi wontên ing Sragèn lajêng santun katitihakên ing oto layon. Sarêng dumugi wontên Cembengan santun malih katitihakên kareta layon kaprabon Mangkunagaran. Dumuginipun ing pasarean Astana Utara wanci jam 4 sontên.